સાંતાક્રુઝ-વેસ્ટના સ્કાયવૉકની શરૂઆત પહેલાં જ ફેરિયાઓને મનાઈ ફરમાવતું એક બોર્ડ મૂકવામાં આવ્યું છે જેમાં લખ્યું છે કે ફેરિયાઓ જો બ્રિજ પર બેસશે તો ૨૦૦૦ રૂપિયાનો દંડ ભરવો પડશે, પરંતુ છેલ્લા કેટલાક મહિનાથી ફેરિયાઓએ આ બોર્ડની ઉપર જાત-જાતનાં પોસ્ટરો ચીટકાવીને બ્રિજ કે સ્કાયવૉક પર પોતાનો અડ્ડો જમાવી દીધો છે. ફેરિયાઓને હટાવવા પ્રશાસન આંખ આડા કાન કરતું હોવાથી પસાર થનારા રાહદારીઓને રોજ હાલાકી ભોગવવી પડતી હોય છે.